יגאל כהן (פוליטיקאי)

יגאל כהן (1928 – 6 בדצמבר 1988) היה חבר הכנסת מטעם סיעת הליכוד.

ביוגרפיה 
כהן נולד בתל עדשים. בין היתר, היה מדריך חקלאי במושבי עולים בפרוזדור ירושלים ושליח מטעם משרד הביטחון בגדנ"ע בפעילויות בחו"ל (אירופה, ארצות הברית ואפריקה).

כהן כיהן כחבר הכנסת מטעם סיעת הליכוד מהכנסת השמינית (1974) ועד למותו בעת כהונתו בכנסת ה-12. בתקופת הכנסת העשירית כיהן כסגן יושב ראש הכנסת. בנוסף, היה חבר בוועדת הכלכלה, ועדת העבודה והרווחה, ובוועדת הכספים.

הוא כיהן במספר תפקידים ציבוריים, ביניהם מרכז ועדת הנוער של תנועת המושבים; חבר מזכירות הנוער העובד וחבר מזכירות המשמרת הצעירה של מפא"י. ב-1965 החליט לעזוב את מפא"י ולהצטרף למפלגת "רפ"י". ב-1968 הצטרף לרשימה הממלכתית והיה ראש הסיעה בוועד הפועל של הסתדרות העובדים הכללית. מאוחר יותר ייסד את סיעת לע"ם. ב-1987 הצטרף לתנועת החרות.

לאחר פטירתו הוחלף על ידי מיכאל קליינר.

הנצחה 
על שמו נקרא היישוב צור יגאל.

קישורים חיצוניים
 
 "יגאל כהן הקדיש את חייו לפעילות למען שלמותה של ארץ ישראל", מעריב, 7 בדצמבר 1988.

חברי כנסת מטעם הליכוד
חברי כנסת מטעם לעם
הנוער העובד והלומד
חברי הכנסת השמינית
חברי הכנסת התשיעית
חברי הכנסת העשירית
חברי הכנסת האחת עשרה
חברי הכנסת השתים עשרה
אישים שעל שמם יישובים בישראל
בוגרי הנוער העובד והלומד
תל עדשים: אישים
אנשי היישוב ילידי הארץ
חברי כנסת שמתו במהלך כהונתם
סגני יושב ראש הכנסת בכנסת העשירית
ישראלים שנולדו ב-1928
ישראלים שנפטרו ב-1988